b"\n_START_ARTICLE_\nTeatre de Liep\xc4\x81ja\n_START_SECTION_\nHist\xc3\xb2ria\n_START_PARAGRAPH_\nEl teatre va ser inaugurat l'11 de mar\xc3\xa7 de 1907 amb l'obra L'oncle V\xc3\xa0nia d'Anton Tx\xc3\xa9khov. A partir de 1912, tamb\xc3\xa9 s'hi van muntar espectacles musicals. El 1915 es va acabar la nova construcci\xc3\xb3 actual de l'edifici del teatre en estil neocl\xc3\xa0ssic. Durant l'ocupaci\xc3\xb3 alemanya s'hi van representar actuacions en alemany; despr\xc3\xa9s de la rendici\xc3\xb3 alemanya el teatre va reprendre les seves activitats normals. _NEWLINE_Sota l'ocupaci\xc3\xb3 sovi\xc3\xa8tica del 3 de novembre de 1940, als seus locals es va realitzar la cerim\xc3\xb2nia dels primer escolars pioners de Jelgava. Durant la Segona Guerra Mundial, el 1944 l'edifici va ser destru\xc3\xaft per un incendi i restaurat immediatament. L'establiment ha estat conegut per diversos noms diferents; l'actual li va ser donat el 1998. _NEWLINE_La companyia del teatre ha participat en diversos festivals d'art dram\xc3\xa0tic, com la M\xc3\xa0scara d'Or a Moscou (2011i 2013), el Festival de Viena i el Festival de Kontakt a Pol\xc3\xb2nia el 2014. Molts dels seus actors i directors han rebut premis del festival let\xc3\xb3 Sp\xc4\x93lma\xc5\x86u nakts._NEWLINE_A partir de l'any 2000, el teatre va sofrir greus problemes econ\xc3\xb2mics per falta de subvencions, que el van posar en perill de tancament. El 2014 el teatre va haver d'interrompre la cooperaci\xc3\xb3 amb el director rus Bogom\xc3\xb3lov. El director a c\xc3\xa0rrec del teatre, Herbert Lauk\xc5\xa1teins, s'ha dirigit algunes vegades als mitjans de comunicaci\xc3\xb3 de Let\xc3\xb2nia per fer con\xc3\xa8ixer el problema."